Copyright: พัฒนาโดย อาจารย์ภาณุพันธุ์  จันทรา


Contents Page

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

สวัสดีครับ สำหรับ e-book เล่มนี้เป็นเล่มที่ 2 แล้ว ซึ่งจะนำเสนอในเรื่อง "พจนานุกรมคอมพิวเตอร์" ซึ่งพัฒนาขึ้นมาเพื่อเป็นส่วนหนึ่งของการพัฒนาการศึกษา  โดยจะเลือกเอาเฉพาะคำศัพท์พบบ่อยในหนังสือทั่วไป  กระผมก็หวังว่าหนังสือเล่มนี้คงเกิดประโยชน์กับนักเรียน นิสิต-นักศึกษา รวมทั้งผู้ที่สนใจทั่วไปไม่มากก็น้อย หากผิดพลาดประการใดก็ต้องอภัยไว้ ณ ที่นี่ด้วย และจะปรับปรุงให้ดีขึ้นในเล่มต่อๆ ไปครับ

    หมวด A	    หมวด F	    หมวด K	    หมวด P	    หมวด U

    หมวด B	    หมวด G	    หมวด L	    หมวด Q	    หมวด V

    หมวด C	    หมวด H	    หมวด M	    หมวด R	    หมวด W

    หมวด D	    หมวด I  	    หมวด N	    หมวด S

    หมวด E	    หมวด J	    หมวด O	    หมวด T

+ + + + + + + + + + + + +

จัดทำโดย

อาจารย์ภาณุพันธุ์  จันทรา

แหล่งข้อมูล

พจนานุกรมคอมพิวเตอร์สำหรับเยาวชน


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

นายภาณุพันธุ์  จันทรา

E-mail : Panupan_c@hotmail.com

สถานที่ทำงาน : โรงเรียนสาธิตวิทยาลัยสงฆ์พุทธชินราช  ตำบลในเมือง  อำเภอเมือง  จังหวัดพิษณุโลก 65000

            โทรศัพท์ 0-1546-2786

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  A

  Abort

ยกเลิก คือคำสั่งเลิกการทำงานของโปรแกรมกลางคัน ยกตัวอย่าง เช่น เราต้องการก๊อปปี้โปรแกรมไปยังเครื่องขับแผ่นบันทึก A แต่เครื่องขับนั้นไม่มีแผ่นดิสก์อยู่ในช่อง โปรแกรมดอสที่เราใช้ก๊อปปี้ จะแสดงข้อความถามว่า

Not  ready  reading drive A

Abort, Retry, Fail?

เมื่อเรากดแป้น A จะหมายถึงยกเลิกการทำงานก๊อปปี้นั้น

Adapter

ตัวปรับต่อ แผงวงจรสำหรับเสียบเข้ากับแผ่นวงจรหลัก ของคอมพิวเตอร์เพื่อให้พ่วงต่อ กับอุปกรณ์อื่น ๆ ได้ เช่น Video graphics adapter เป็นแผ่นวงจรสำหรับพ่วงต่อ คอมพิวเตอร์กับจอภาพแบบกราฟิก

Address

เลขที่อยู่ประจำส่วนต่าง ๆ ตามแต่จะกำหนด เช่นเลขที่อยู่หน่วยความจำ หมายถึง เลขที่อยู่ของที่เก็บข้อมูลในหน่วยความจำซึ่งโดยปกติก็คือ เลขที่อยู่ประจำแต่ละไบต์ ทั้งนี้เพราะไบต์เป็นหน่วยความจำที่เล็กที่สุดที่สามารถอ้างถึงหรือระบุได้

Analog

แอนะล็อก คำนี้มาจากภาษากรีกว่า หมายความว่าอะไรก็ได้ที่คล้าย หรือเป็นสัดส่วนกับสิ่งอื่น ปัจจุบันนี้คำนี้หมายความถึง อุปกรณ์ซึ่ง ส่วนมากเป็นอุปกรณ์ทางอิเล็กทรอนิกส์ ที่สามารถใช้เป็นตัวแทนของ ค่าทางกายภาพอื่น ๆ ที่มีความต่อเนื่อง ยกตัวอย่างเช่น ขณะที่รถยนต์แล่นนั้นความเร็วของรถ เป็นค่าที่มีลักษณะต่อเนื่อง (เพราะรถแล่นตลอดเวลา) ในรถมีมาตรวัดความเร็ว ของรถยนต์ซึ่งมีหน้าปัดเป็นเข็ม ที่กระดิกเปลี่ยนแปลงไปตามความเร็ว ของรถยนต์นั้น มาตรนี้เป็นอุปกรณ์ แอนะล็อกแบบหนึ่ง

Animation

การทำให้เคลื่อนไหว การใช้คอมพิวเตอร์สร้างภาพเคลื่อนไหว เช่น การ์ตูน เทคนิคที่ใช้ก็คล้ายกับการสร้างภาพยนตร์การ์ตูน นั่นคือต้องสร้างภาพนิ่งขึ้นก่อน แล้วสร้างภาพอื่นๆ เรียงตามลำดับให้เห็นส่วนต่างๆ ของตัวการ์ตูนเปลี่ยนแปลงไปทีละน้อย

Application

งานประยุกต์ หมายถึง โปรแกรมที่ใช้ทำงานที่เราต้องการ เช่น งานบัญชี งานลงทะเบียนชื่อนักเรียน งานคิดคะแนนสอบ งานหรือโปรแกรมประยุกต์ที่มีใช้อยู่ในเวลานี้อาจจะได้มาจากการพัฒนาขึ้นใช้ภายในหน่วยงาน เช่น อาจารย์เขียนโปรแกรม คิดคะแนนสอบขึ้นมาใช้เอง หรืออาจจะซื้อโปรแกรมที่ผู้อื่นเขาทำเสร็จแล้วมาใช้ก็ได้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  B

Backspace

แป้นถอยหลัง แป้นบนแผงแป้นพิมพ์ที่เลื่อนเคอร์เซอร์ถอยกลับไปด้านซ้ายทีละหนึ่งตำแหน่ง พร้อมกันนั้นก็ลบตัวอักขระที่อยู่ทางด้านซ้ายมือนั้นไปด้วย ถ้าหากไม่ต้องการลบตัวอักขระไปด้วยให้กดแป้นลูกศรซ้ายมือแทน

Back up

สำรอง การก๊อปปี้แฟ้มข้อมูลจากฮาร์ดดิสก์ไปยังสื่อบันทึกชนิดอื่น เช่น แผ่นดิสเกตต์ หรือเทปแม่เหล็ก เพื่อเก็บสื่อนั้นไว้ใช้งานหากฮาร์ดดิสก์ได้รับความเสียหาย การสำรองแฟ้มข้อมูลนี้ ควรจะกระทำในระยะเวลาอันสมควรหรือเมื่อมีการปรับปรุงเปลี่ยนแปลงแฟ้มข้อมูลขนาดใหญ่

Bed sector

เซกเตอร์เสีย จานแม่เหล็กและแผ่นดิสเกตต์นั้นแบ่งออกเป็นส่วนต่างๆ เรียกว่า เซกเตอร์ ถ้าหากเซกเตอร์ใดเสียหาย ก็จะไม่สามารถบันทึกข้อมูลไว้ได้ถูกต้อง

Bit

บิต ย่อมาจาก Binary digit หมายถึงเลขฐานสองแต่ละตัว คือ 0 กับ 1

Boot

เปิดเครื่อง การกดสวิตซ์ หรือปุ่มเปิดบนเครื่องคอมพิวเตอร์ เพื่อให้เครื่องทำงาน เมื่อกดปุ่มแล้วเครื่องจะอ่านคำสั่งที่จะบอกให้รู้ว่า จะต้องทำอะไรต่อไปบ้างถ้าเครื่องนั้นมีฮาร์ดดิสก์ เครื่องจะอ่านแฟ้มข้อมูลจากฮาร์ดดิสก์เพื่อเริ่มทำงานต่อไป แต่ถ้าเครื่องไม่มีฮาร์ดดิสก์ เราจะต้องนำแผ่นดิสเกตต์ที่เรียกว่า  แผ่นเริ่มงานสอดไว้ในเครื่องขับดิสก์เกตก่อนแล้วจึงค่อยกดปุ่มเปิดเครื่อง

Buffer

บัฟเฟอร์ ส่วนของหน่วยความจำที่ใช้ พักข้อมูลระหว่างส่งผ่าน ระหว่างอุปกรณ์ต่าง ๆ เช่น บัฟเฟอร์เครื่องพิมพ์ เป็นหน่วยความจำ ที่ใช้เก็บข่าวสารข้อมูลที่เรา ส่งไปพิมพ์เอาไว้ต่อจากนั้น เครื่องพิมพ์จึงอ่านข่าวสาร ข้อมูลจากบัฟเฟอร์นี้ไปพิมพ์ในรูปแบบ ที่เรากำหนด ถ้าหากเรายกเลลิกการพิมพ์ จะเห็นว่าเครี่องยังคงพิมพ์ต่อไปอีก จนกว่าจะหมดข่าวสารข้อมูล ที่เก็บไว้ในบัฟเฟอร์

Bug

ข้อบกพร่อง หรือข้อผิดพลาดในโปรแกรม bug นั้นแปลตรงตัวว่าแมลงปีกแข็ง มีผู้อธิบายว่าสมัยที่มีคอมพิวเตอร์ใหม่ๆ นั้น คอมพิวเตอร์สร้างด้วยหลอดสุญญากาศซึ่งมีแสงและล่อให้แมลงบินเข้าไปเล่นไฟ แมลงเหล่านั้นตกลงไปในแผงวงจร และทำให้เกิดการลัดวงจรขึ้น ทำให้คอมพิวเตอร์ทำงานไม่ได้ ด้วยเหตุนี้จึงนิยมเรียกข้อบกพร่อง หรือที่ผิดพลาดในโปรแกรมว่า bug เช่นกัน เพราะเมื่อเกิดขึ้นแล้วก็ทำให้คอมพิวเตอร์ทำงานไม่ได้เช่นเดียวกัน

Byte

ไบต์ กลุ่มของเลขฐานสองจำนวน 8 บิต ปกติใช้เป็นรหัสสำหรับแสดงตัวอักษรตัวเลข หรืออักขระพิเศษ เช่น 01000001 แทนอักษร Aปัจจุบันนี้เรานิยมวัดขนาดของข้อมูล หรือสื่อบันทึกข้อมูล หรือหน่วยความจำเป็นไบต์ซึ่งอาจเทียบเคียงได้ว่าเป็นจำนวนตัวอักขระนั่นเอง โดยเหตุที่ปัจจุบันนี้คอมพิวเตอร์สามารถบันทึกเก็บข้อมูลได้เป็นจำนวนมาก จึงนิยมคิดหน่วยประกอบกับไบต์เพิ่มเติมขึ้นดังนี้

1KB = 1Kbyte = 1024 byte

1MB= 1Megabyte =1024 Kbyte

1GB= 1Gigabyte =1024Mbyte

1TB= Terabyte =1024Gbyte

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  C

Cache

แคช หน่วยความจำพิเศษ สำหรับใช้เก็บคำสั่ง และข้อมูลเพื่อให้ค้นคืน ได้เร็วมากปกติมักใช้เก็บ คำสั่งและข้อมูลที่ใช้บ่อยมาก เมื่อคอมพิวเตอร์ต้องการใช้คำสั่ง และข้อมูลเหล่านั้น หน่วยความจำแคช จะตรวจดูก่อนว่า มีคำสั่งและข้อมูลนั้นหรือไม่ ถ้ามีก็จะส่งให้กับ หน่วยประมวลผลทันที แต่ถ้าไม่มีก้จะไปอ่านจาก หน่วยความจำแล้วถึงส่งไปให้ แคชทำงานได้เร็วกว่า หน่วยความจำแรม(RAM)

CAI

ซีเอไอ ย่อมาจาก Computer Aided (หรือ Assisted) Instruction หรือการสอนใช้คอมพิวเตอร์ช่วย ปกติหมายถึง โปรแกรมที่ใช้เป็นเครื่องมือ ช่วยสอน เช่น ช่วยนำเสนอบทเรียน ตั้งคำถามให้ตอบ หรือทดสอบความเข้าใจของ ผู้เรียนด้วยวิธีการต่าง ๆ บทเรียน CAI นั้นเรียกว่า courseware ซึ่งจัดทำขึ้นตามสำดับ แนวคิดของอาจารย์ผู้สร้างบทเรียน โปรแกรมบทเรียนนั้นส่วนมาก มีลักษณะจำกัด และตายตัว เช่น คำอธิบายเนื้อหาก็เป็นส่วน ที่เรียบเรียงเอาไว้ตายตัว คอมพิวเตอร์ไม่สามารถ คิดเนื้อหา หรือพลิกแพลงคำอธิบายได้เอง โปรแกรมอาจเปลี่ยนคำถาม ที่ใช้ถามผู้เรียนได้นั่นคือ ทุกครั้งที่ใช้โปรแกรมบทเรียนนั่น คอมพิวเตอร์จะตั้งคำถาม แตกต่างจากคำถามเดิม เช่น ในโปรแกรมสอนการบวกเลข อย่างง่ายนั้น เมื่อเรียนครั้งแรกอาจตั้งคำถามว่า 5+8 เป็นเท่าใด แต่เมื่อนำมาเรียนครั้งที่สอง โปรแกรมอาจเปลี่ยนไปตั้งคำถามว่า 7+6 เป็นเท่าใด เทคนิคนี้ทำไม่ยาก บทเรียน CAI สมัยนี้น่าเรียนมากขึ้น กว่าแต่ก่อน เพราะมีภาพเคลื่อนไหวมีเสียงประกอบและเนื้อหารก็สนุก เคล็ดลับในการใช้บทเรียน CAI สมัยนี้ น่าเรียนมากขึ้นกว่าแต่ก่อน เพราะมีภาพเคลื่อนไหว มีเสียงประกอบ และเนี้อหา ก็สนุก เคล็ดลับในการใช้บทเรียน CAI ให้ได้ผลก็คือ ต้องมีสมาธิ ติดจามการแสดงเนี้อหาวิชาทางจอภาพ อย่างต่อเนื่องไม่วอกแว่ก ควรบังคับตัวเอง ให้เรียนติดต่อกันอย่างน้อย จนจบบทเรียน หรือประมาณ 30 นาที นองจกานั้นก็ควรมีสมุด เอาไว้จดบันทึกคำอธิบายสำคัญ ๆ ด้วย เพราะโปรแกรม บทเรียนมักจะไม่มีเอกสารบทเรียนแนบมาด้วย

Card

แผ่นวงจร แผ่นวงจรสำหรับเสียบลงภายในเครื่องคอมพิวเตอร์บนแผ่นวงจรนี้มีทางเข้า/ออกพอร์ต(port)หรือช่องเสียบอุปกรณ์ที่ทำให้นำอุปกรณ์อื่น ๆ มาต่อกับแผ่นวงจรนี้ได้

CD-ROM

ซีดี-รอม ย่อมาจาก Compact Disk-Read only Memory สื่อสำหรับบันทึกข้อมูชล มีลักษณะเหมือนแผ่นคอมเเพ็กต์ดิสก์ที่ใช้บันทึกเพลง แผ่นซีดี-รอมมีความจุขนาด 600 ไบต์ การอ่านข้อมูลจากแผ่นนั้นใช้แสงเลเซอร์กราดตรวจข้อมูลที่บันทึกบนผิว ปัจจุบันนิยมใช้บันทึกข้อมูลทั้งภาพ เสียง และข้อมูลคำว่า Read only Memoryหมายความว่าเราสามรถอ่านข้อมูลจากแผนนี้ได้แต่จะไม่บันทึกทับลงไปไม่ได้

CD-R

ซีดี-อาร์ (CD Record) ซีดี-บันทึกได้ ทำให้คุณเขียนและอ่านจากซีดีได้ ซึ่งหมายความว่า นอกจากคุณจะเปิดดูสิ่งที่มีอยู่ใน แผ่นซีดีรอมได้แล้ว ก็ยังสามารถคัดลอกข้อมูล ลงบนแผ่นได้ด้วย อย่างไรก็ตาม CD-R ไม่ยอมให้คุณลบ หรือเปลี่ยนแปลงข้อมูล หลังจากบันทึกเข้าไปแล้ว นอกจากนี้ CD-R ไดรฟ์ ยังมีประโยชน์ในการเก็บไฟล์ภาพ เสียง และข้อมูล และเข้ากันได้กับซีดีที่มีอยู่ในปัจจุบัน

Central Processing Unit [CPU]

หน่วยประมวลผลกลาง หน่วยที่ทำหน้าที่ควบคุมการทำงานของคอมพิวเตอร์ ตลอดจนทำการคำนวณหรือเปรียบเทียบค่าต่าง ๆ ตามคำสั่งในโปรแกรมที่ผู้ใช้กำหนดขึ้น หน่วยประมวลผลกลางนี้ประกอบด้วยสองหน่วยย่อยคือหน่วยควบคุม (Control Unit) และหน่วยคำนวณ และตรรกะ (Arithmetic and Logical Unit) บางครั้งเรียกว่า ตัวประมวลผล (processor)

Chip

ชิป แผ่นวงจรรวมที่มีขนาดเล็กมาก แต่สามารถบรรจะองค์ประกอบ หรือชิ้นส่วนอิเล็คทรอนิกส์ เช่น ทรานซิสเตอร์ เกต แคพาซิเตอร์ ได้นับเป็นจำนวนล้านชิ้น โดยปกติมักจะหมายถึงแผ่นวงจรรวมที่เป็นตัวประมวลผล

Client-server system

ระบบผู้รับและให้บริการ ระบบเครือข่ายคอมพิวเตอร์ แบบหนึ่ง ซึ่งเครื่องแม่ข่าย (server) ช่วยดำเนินการต่าง ๆ เช่น ค้นหาข้อมูลให้กับ เครื่องลูกข่าย(client) เมื่อทำงานเสร็จ เช่น พบข้อมูล แล้วก็ จัดการส่งข้อมูลนั้น กลับไปให้เครื่องลูกข่ายเพื่อทำงาานต่อ ระบบผู้รับ และให้บริการนี้ กำลังได้รับความนิยมมาก ในปัจจุบัน แต่ผู้ใช้ระบบนี้จะต้องมีซอฟต์แวร์ ที่สามารถ ทำงานประสานกันได้ทั้งในเครื่องแม่ข่ายและลูกข่าย

Cluster

คลัสเตอร์ เนื้อที่สำหรับเก็บบันทึกข้อมูลบนจานแม่เหล็กนั้นจัดแบ่งออกเป็นเซกเตอร์ เซกเตอร์ตั้งแต่ 2 -8 รวมกันเรียกว่า คลัสเตอร์ เมื่อคอมพิวเตอร์บันทึกข้อมูลลงบนจานนั้นจะใช้หน่วยเป็นคลัสเตอร์ ถ้าหากเราใช้จานแม่เหล็กที่มีคลัสเตอร์ขนาด 1 กิโลไบต์ และเราต้องการบันทึกแฟ้มขนาดเพียง 300ไบต์เท่านั้นคอมพิวเตอร์ก็จะต้องใช้เนี้อที่สำหรับแฟ้มนี้รวมเป็น 1 กิโลไบต์

Compression

การบีบอัด การนำแฟ้มข้อมูลมาบับมห้มีขนาดเล็กลงเพื่อให้เปลืองเนื้อที่เก็บน้อยลง หรือเพื่อให้สามารภส่งผ่านระบบสื่อสาร ไปยังผู้รับได้รวดเร็วขึ้น แฟ้มที่บีบอัดแล้วนั้น จะไม่สามารถนำไปใช้งานได้โดยตรง จะต้องนำไปคลาย (decompress) ให้กลับสู่สภาพเดิมก่อนจึงจะนำไปใช้ได้

Computer crime

อาชญากรรมคอมพิวเตอร์ การใช้คอมพิวเตอร์ทำผิดกฏหมาย เช่น เขียนโปรแกรม ไปหักเงินจากลูกค้าธนาคาร ที่ใช้เครื่องเอทีเอ็ม แล้วโอนเงินนั้นมาเข้าบัญชี ของตน การแอบแก้ไขเปลี่ยนแปลงข้อมูล ของผู้อื่นไม่ว่าจะเพื่อประโยชน์ของตนเอง หรือความสนุก อย่างไรก็ตาม ไม่นับรวมอาชญากรรม ที่กระทำต่อ คอมพิวเตอร์ เเช่น การโจรกรรม เครื่องคอมพิวเตอร ไปขาย หรือการก๊อปปี้โปรแกรม ของผู้อื่น โดยไม่ได้รับอนุญาต

Control unit

หน่วยควบคุม อุปกรณ์หรือวงจรที่ใช้ควบคุมการทำงานของอุปกรณ์หรือวงจรอื่น ๆ

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  D

Data communication

การสื่อสารข้อมูล กระบวนการ และเทคโนโลยี สำหรับใช้ส่งข้อมูล จากคอมพิวเตอร์ เครื่องหนื่ง ไปยังคอมพิวเตอร์อีกเครื่องหนึ่ง โดยอาศัยตัวกลาง และอุปกรณ์แบบต่าง ๆ เทคโนโลยีการสื่อสาร ข้อมูลนั้นเกี่ยวข้องกับ วิธีการที่จะส่ง ข้อมูลออกไปและ รับข้อมูลมาได้อย่างถูกต้อง การประสานการสื่อสารระหว่าง อุปกรณ์มาตราฐาน ในการส่งและรับส่งข้อมูล ความเร็วในการส่งข้อมูล

Defaults

ค่าโดยปริยาย การกำหนดค่า หรือรูปแบบเริ่มแรก ถ้าไม่กำหนดคอมพิวเตอร์จะกำหนดค่าให้เอง ยกตัวอย่างเช่น ในการติดตั้งโปรแกรมเพื่อใช้งานนั้น โปรแกรมจะถามคำถามต่าง ๆ เกี่ยวกับระบบคอมพิวเตอร์ที่ใช้ รวมถึงวิธีการ ที่เราต้องการใช้โปรแกรมทำงาน เช่น ถามว่าระบบของเรา ใช้จอภาพสีเดียว หรือหลายสี คำตอบของเรานั้น จะถูกบันทึกไว้ในแฟ้ม โครงแบบ (configuration) เมื่อเราเริ่มใช้งาน โปรแกรม ค่าที่เราตอบไปนั้นจะถูกนำมาใช้ เป็นค่าโดยปริยายทันที แต่ถ้าหากในการใช้ คราวนั้นเราต้องการเปลี่ยนค่าเหล่านี้ เราก็อาจเปลี่ยน ได้โดยกำหนดค่าใหม่ แล้วบันทึกเก็บไว้เป็น ค่าปริยายค่าใหม่

Demo

สาธิต เป็นคำที่กร่อนมาจาก หมายถึงการสาธิตการทำงาน หรือการใช้งานของเครื่อง หรือโปรแกรม ปัจจุบันนี้ซอฟต์แวร์มีราคาแพง ดังนั้นบริษัทผู้ขายจึงทำ แผ่นโปรแกรมสาธิต (demo disk)สำหรับแจกหรือขายให้แก่ผู้สนใจนำไปทดลองใช้โปรแกรมสาธิตนี้ได้ในวงจำกัด หากเราทดลองแล้วพอใจก็สั่งซื้อซอฟต์แวร์จริงมาใช้ต่อไป

Desktop

โปรแกรมเดสก์ทอป โปรแกรมใด ๆ ที่จัดแสดงเนื้อที่บนจอ ไว้ให้ทำงานเหมือน เนื้อที่บนโต๊ะ โปรแกรมเดสก์ทอปทั่วไป มีเครื่องมือเหมือนที่ใช้บนโต๊ะ เช่น เครื่องคิดเลข สมุดบันทึก เลขหมายโทรศัพท์ โปรแกรมประเภทนี้ส่วนใหญ่ ยังสามารถเปิดแฟ้มได้มากกว่าหนึ่งแฟ้ม ในเวลาเดียวกันด้วย และถ้าหากบนโต๊ะนั้นเริ่มรุกรัง เราก็สามารถย้าย สิ่งเหล่านั้นออกจากโต๊ะ หรือหยิบสิ่งที่ต้องการมาใช้ได้

Directory

สารบบ บัญชีรายชื่อแฟ้มที่อยู่ในจานแม่เหล็ก หรือแผ่นบันทึก สารบบแฟ้มช่วยให้เราค้นหาแฟ้ม ได้สะดวกว่ามีอยู่ใน จานแม่เหล็กหรือไม่

Diskette

แผ่นบันทึก ดู Floppy disk แผ่นบันทึก สื่อบันทึกเป็นแผ่นกลม แบนทำด้วยสารไมลาร์ และเคลือบด้วยสารออไซด์ ของเหล็กเป็นอนุภาคขนาดเล็ก ที่สามารถทำให้เป็น สนามแม่เหล็กได้ ตัวแผ่นกลมนี้ บรรจุอยู่ในซองพลาสติก เรียกว่า การบันทึกข้อมูล ลงบนแผ่น กระทำได้โดยการใช้ หัวอ่าน / บันทึกเปลี่ยนแปลงสภาวะ สนามแม่เหล็กของอนุภาค การเรียงตัว ของสนามแม่เหล็ก แบบหนึ่งอาจใช้แทน เลข 0 และอีกทางหนึ่ง ใช้แทนเลข 1 แผ่นบันทึกที่ใช้อยู่ ในปัจจุบันนี้มีสอง ขนาดคือ ขนาด 5.25 นิ้วและ 3.5 นิ้ว ปริมาณข้อมูล ที่บันทึกในแผ่นบันทึก หรือฟลอปปีดิสก์ได้นี้ มีแตกต่างกัน หลายขนาด

Document

เอกสาร แต่เดิมมักจะหมายถึง เอกสารที่เป็นการดาษ เช่น จดหมาย หรือรายงาน แต่ปัจจุบันนี้หมายถึง ผลงานใด ๆ ที่เราสร้างขึ้นด้วย โปรแกรมประยุกต์ แล้วเก็บบันทึกลงในแฟ้มข้อมูล ในแผ่นดิสก์ หรือฮาร์ดดิส

Dot-mstrix printer

เครื่องพิมพ์แบบจุด เครื่องพิมพ์สำหรับใช้กับคอมพิวเตอร์ และพิมพ์ได้โดยอาศัย เข็มพิมพ์ยิงออกมาถูกแถบผ้าหมึก แล้วไปกระทบถูกกระดาษ ทำให้เกิดเป็นตัวอักษรขึ้น ตัวอักษรนี้จะมีลักษณะเป็นจุด ๆ ซึ่งอาจจะห่าง หรือถี่ชิดกัน จนเป็นเส้นต่อเนื่องชัดเจนก็ได้ เครื่องพิพ์แบบจุดที่มีขายทั่วไปนั้น เป็นแบบ 9 หรือ 24 เข็มพิมพ์ เครื่องพิมพ์ชนิด 9 เข็มพิมพ์นั้น พิมพ์งานได้ค่อนข้างหยาบ ตัวอักษรไม่สวยงาม แต่ถ้าเป็นเครื่องพิมพ์ชนิด 24 เข็มพิมพ์แล้ว จะสามารถพิมพ์ตัวอักษรได้ คมชัด สามารถใช้พิมพ์จดหมายได้ เรียกว่าเป็นแบบ letter quality

Down

ขัดข้อง ,ใช้การไม่ได้ นิยมใช้คำนี้เมื่อกล่าวว่าคอมพิวเตอร์หรืออุปกรณ์ขัดข้อง

Download

บรรจุลง การก๊อบปี้แฟ้มมาจาก คอมพิวเตอร์อีกเครื่องหนึ่ง หรือจากระบบบริการออนไลน์ หรือจากระบบแผงข้อมูลข่าว ถ้าหากเป็นการก๊อบปี้ส่งไปจาก เครื่องคอมพิวเตอร์ของเรา จะใช้คำว่า upload

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  E

Encode

เข้ารหัส เช่น เข้ารหัสลับข้อมูลสำหรับใช้ส่งในระบบโทรคมนาคม ในกรณีนี้มีความหมายเหมือนกับ encryt ลงรหัส เปลี่ยนรูปแบบของข้อมูลจากแบบหนึ่งเป็นอีกแบบหนึ่ง

Environment

สิ่งแวดล้อม, สภาพแวดล้อม ทรัพยากรต่าง ๆ ที่มีให้ผู้ใช้คอมพิวเตอร์ใช้ได้ ยกตัวอย่างเช่น ระบบไมโครซอฟต์วินโดวส์ และระบบปฏิบัติการ ของเครื่องแมคอินทอช ทำให้เกิดสภาพแวดล้อมแบบวินโดว์ เพราะระบบปฏิบัติการทั้งสอง ต่างก็ใช้วิธีการ ประสานงาน และโต้ตอบกับผู้ใช้งาน โดยการจัดแบ่งจอภาพ เป็นส่วน ๆ เรียกว่า วินโดวส์

Erase

ลบ,ลบทิ้ง,ลบออก ลบข้อมูลจากแฟ้ม หรือลบแฟ้มจาก จานบันทึก คำนี้มีความหมายแตกต่างไปจาก delete ซึ่งแปลว่า ลบเหมือนกัน เมื่อเรา แฟ้มข้อมูลออกจาก จานนั้นข้อมูลของแฟ้มนั้นจนกว่า เราจะบันทึกข้อมูลหรือ แฟ้มใหม่ทับลงไป เราอาจจะเรียกแฟ้มที่ ถูกลบโดยการ delete นี้กลับมาได้ใหม่โดยใช้ โปรแกรมอรรถประโยชน์ (utility program) แต่ถ้าหาก เราลบข้อมูลจากแฟ้มโดยการ erase แล้วข้อมูลนั้นจะหายไปทันที

Error

ความผิดพลาด ความผิดปรกติ ในการะบวนการทำงาน ของเครื่องคอมพิวเตอร์ ซึ่งอาจจะเกิดขึ้นได้ ในฮาร์ดแวร์ หรือ ซอฟต์แวร์ และส่งผลให้ผลลัพธ์ ของการทำงานผิดไป จากที่ควรจะเป็น โดยปกติแล้ว ฮาร์ดแวร์ของเครื่อง ซึ่งเป็นวงจรอิเล็คทรอนิกส์นั้น ไม่ควรทำงานผิดพลาด นอกจากจะเกิดภาวะเวดล้อม ที่ผิดปกติ หรือเพราะการออกแบบวงจรนั้น ผิดพลาด ส่วนซอฟต์แวร์นั้น มีโอกาสเกิดผิดพลาดได้มาก ทั้งที่เกิดจากความเผอเรอ หรือการเขียนคำสั่งผิดพลาด

Error message

ข้อความ ระบุความผิดพลาด ข้อความที่ ปรากฏขึ้นบน จอภาพ หรือที่พิมพ์ออกมา ทางรายงาน เมื่อโปรแกรม ไม่สามรถดำเนินงาน ต่อไปได้ ข้อความเหล่านี้มักจะพอเพียง สำหรับบอกให้เรารู้ว่าเกิดความผิดพลาดขึ้นที่ใด แต่ไม่ได้บอกว่าจะ แก้ไขความผิดพลาดนั้นอย่างไร ดังนั้นประสบการณ์ ในการทำงานจึงจำเป็นมาก สำหรับค้นหาและแก้ไข ความผิดพลาด

Execute

ดำเนินงาน, ทำงาน นำคำสั่งมาทำงาน คือเมื่อเราป้อนคำสั่งเข้าคอมพิวเตอร์ เครื่องจจะนำคำสั่งนั้นมาดำเนินงาน หรือเมื่อป้อนโปรแกรมเข้าเครื่อง เครื่องก็จะนำโปรแกรมนั้นมา ดำเนินงานไปทีละคำสั่ง จนกระทั่งจบ

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  F

Feedback

ป้อนกลับ การนำผลลัพธ์บางส่วน ของระบบกลับไปเป็น ข้อมูลคืนไปให้ระบบนั้น บางครั้งการป้อนกลับนี้ เป็นส่วนที่จงใจออกแบบให้เกิดขึ้น แต่บางครั้ง ก็เกิดขึ้นเองโดย ไม่เป็นที่ต้องการ ในงานด้านอิเล็กทรอนิกส์นั้น การป้อนกลับ ช่วยในการควบคุม การทำงานของวงจนได้ ยกตัวอย่างเช่น อาจารย์ตั้งคำถามให้นักเรียนตอบ เมื่อนักเรียนตอบผิดก็จะทำให้อาจารย์ทราบว่านักเรียนยังไม่เข้าใจเนื้อหาส่วนใด แล้วอาจารย์ก็อาจปรับการสอนส่วนที่ไม่เข้าใจนั้นให้นักเรียนเข้าใจได้มากขึ้น

Floppy Disk

แผ่นบันทึก สื่อบันทึกเป็นแผ่นกลม แบนทำด้วยสารไมลาร์ และเคลือบด้วยสารออไซด์ ของเหล็กเป็นอนุภาคขนาดเล็ก ที่สามารถทำให้เป็น สนามแม่เหล็กได้ ตัวแผ่นกลมนี้ บรรจุอยู่ในซองพลาสติก เรียกว่า การบันทึกข้อมูล ลงบนแผ่น กระทำได้โดยการใช้ หัวอ่าน / บันทึกเปลี่ยนแปลงสภาวะ สนามแม่เหล็กของอนุภาค การเรียงตัว ของสนามแม่เหล็ก แบบหนึ่งอาจใช้แทน เลข 0 และอีกทางหนึ่ง ใช้แทนเลข 1 แผ่นบันทึกที่ใช้อยู่ ในปัจจุบันนี้มีสอง ขนาดคือ ขนาด 5.25 นิ้วและ 3.5 นิ้ว ปริมาณข้อมูล ที่บันทึกในแผ่นบันทึก หรือฟลอปปีดิสก์ได้นี้ มีแตกต่างกัน หลายขนาด

Flowchat

ผังงาน ผังที่แสดงการเคลื่อนที่ของ ข้อมูลไปตลอดคำสั่ง ในโปรแกรม หรือผังที่ใช้แสดง ขั้นตอนในการทำงาน ของโปรแกรมสัญลักษณ์ที่ใช้ ในผังงานประกอบด้วยรูป สี่เหลี่ยมผืนผ้า วงกลม วงรี แบบแคปซูล รูปสี่เหลี่ยมขนมเปียกปูน และลูกศร ผังงานเป็นเครื่องมือสำคัญ ที่ช่วยให้เราเข้าใจ ขั้นตอนการทำงาน ของโปรแกรมได้อย่างชัดเจน ยิ่งขึ้นกว่าการอ่าน คำสั่งในโปรแกรม

Folder

ปกแฟ้ม ที่สำหรับบรรจุแฟ้ม และโปรแกรมในระบบวินโดว์ โดยแสดงเป็นสัญ รูปปกแฟ้มบนจอภาพ

Format

รูปแบบ โครงสร้างหรือลักษณะของหน่วยข้อมูล เช่นแฟ้มข้อมูล เช่นแฟ้มข้อมูล เขตข้อมูลในระเบียน เซลล์ในสเปรดชีต หรือข้อความในเอกสารที่พิมพ์ด้วยโปรแกรมประมวลคำ จัดรูปแบบ เมื่อใช้กับแผ่นบันทึกหรือจานบันทึก หมายถึงการเตรียมแผ่นบันทึกหรือจานบันทึกให้พร้อมใช้งาน อีกนัยหนึ่งก็คือการล้างแผ่นบันทึกหรือจานบันทึกนั่นเอง เพราะเมื่อจัดรูปแบบแล้วข้อมูลที่บันทึกไว้เดิมจะหายไปหมด

Freeware

ฟรีแวร์ ซอฟต์แวร์ที่แจกจ่าย ให้ผู้อื่นใช้โดยไม่คิดมูลค่า ปกติมักจะแจกจ่ายให้ทาง ระบบกระดานข่าว (bulletin board) หรือผ่านทางกลุ่มผู้ใช้ (usser group) การที่ผู้พัฒนาซอฟต์แวร์ แจกโปรแกรมให้เปล่านี้ ก็เพื่อความพอใจส่วนตัว หรือเพื่อให้ผู้อื่นได้รับรู้ ความสามารถของตนเอง โดยทั่วไปแล้วผู้พัฒนา ยังสงวนลิขสิทธ์ในซอฟแวร์ หรือโปรแกรมนั้นอยู่ ดังนั้นแม้จะ ให้เปล่าแต่ก็อาจจะจำกัด คือ อาจไม่ยิมยอมให้ผู้รับ นำไปแจกจ่ายต่อก็ได้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  G

Gateway

เกตเวย์ อุปกรณ์สำหรับ เชื่อมต่อเครือข่าย คอมพิวเตอร์ที่ต่างกัน นอกจากนั้น ยังมีความหมายว่า เป็นประตูทางออก ในการสื่อสารข้อมูล ระหว่างที่หนึ่ง ไปยังอีกที่หนึ่งด้วย

Gigabyte

กิกะไบต์ หน่วยนับจำนวนไบต์ มีค่าโดยประมาณเท่ากับหนึ่งพันล้านไบต์ ส่วนค่าจริงคือ 1,073,741,824 ไบต์

Graphics

กราฟฟิก ทุกสิ่งทุกอย่างที่เกี่ยวกับ การแสดงภาพ ด้วยคอมพิวเตอร์ เช่น โปรแกรมประเภท draw ใช้สำหรับลากเส้นวงกลม วงรี สี่เหลี่ยม ฯลฯ โปรแกรมประเภทนี้ จะเก็บภาพเหล่านี้ ไว้ในรูปของสูตรคณิตศาสตร์ อีกประเภทหนึ่ง คือโปรมแกรม paint ซึ่งเราสามารถวาดภาพด้วยมือได้ตามใจชอบ เช่น วาาดภาพการ์ตูนหรือระบายสีภาพ โปรแกรมประเภทนี้เก็บภาพไว้ในรูปของจุดภาพทำให้เราสามารถแก้ไขรายละเอียดของภาพได้ง่าย แต่เราไม่สามารถแก้ไขรูปทั้งรูปได้เหมือนโปรแกรมประเภท draw เช่นถ้าหากเราวาดรูปวงกลมซ้อนกันสามวงโดยโปรแกรม paint เราจะลบหรือย้ายวงกลมหนึ่งไม่ได้

Graphics Tablet

ใช้อุปกรณ์นี้ ซึ่งรวมถึงแทบเบล็ตและปากกาสไตลัส เพื่อเพิ่มประสิทธิภาพของคีย์บอร์ดและเม้าส์ กราฟิกแทบเบล็ตเป็นอุปกรณ์ป้อนข้อมูลหลายหน้าที่ซึ่งควบคุมด้วยการชี้ และผู้ใช้คอมพิวเตอร์สามารถนำไปใช้ในด้านต่าง ๆ ได้อย่างกว้างขวาง เช่น การประมวลผลด้วยปากกา การนำเสนองาน การพิมพ์ด้วยเดสก์ทอป การออกแบบกราฟิก การจดจำลายมือเขียน ปากกาสไตลัสมักจะมีฟังก์ชั่นคำสั่งพิเศษอยู่ด้วย เพื่อเพิ่มความสะดวกในการใช้งาน

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  H

Hacker

แฮกเกอร์ ผู้ที่ใช้คอมพิวเตอร์ก่อกวนละเมิดกฏ เดิมทีหมายถึงคนที่ ทำเฟอร์นิเจอร์ โดยใช้ขวานถาก ปัจจุบันหมายถึงคนที่ ชอบสำรวจรายละเอียด ของระบบคอมพิวเตอร์ และซอฟแวร์ และคิดหาวิธีขยายขอบเขต ความสามารถของระบบ ออกไป คนที่ชอบเขียนโปรแกรม มากยิ่งกว่า คิดทฤษฏีเกี่ยวกับ การเขียนโปรแกรม นอกจากนั้น ยังหมายถึงคนที่ชอบ เจาะเข้าไปในระบบเครือข่าย คอมพิวเตอร์ของผู้อื่น เพื่อค้นหาข้อมูลความลับ หรือเพื่อก่อกวน

Hard disk

จานแข็ง อุปกรณ์บันทึกข้อมูลที่เป็นจานแม่เหล็กหลายแผ่นซ้อนอยู่บนแกนหมุนเดียวกัน และตรึงอยู่ในกล่องที่ปิดมิดชิดสามารถบันทึกข้อมูลได้เป็นจำนวนมาก

Hardware

ฮาร์ดแวร์ ส่วนที่เป็ฯตัวเครื่องคอมพิวเตอร์และอุปกรณ์ประกอบด้วยโลหะ วัสดุ สายไฟฟ้า หรือคือส่วนที่เราสัมผัสได้นั่นเอง

Help

คำอธิบาย ข้อความที่ใช้บอกว่าอะไรเป็นอะไร อธิบายความหมายของคำสั่ง หรือชี้แนะว่าเราควรทำอะไรต่อไป คำอธิบายนี้อาจจะอยู่ในโปรแกรมซึ่งจะปรากฏขึ้นเมื่อกดแป้นที่กำหนดให้

Host

เครื่องแม่ข่าย เครื่องคอมพิวเตอร์ในระบบเครือข่ายที่ทำหน้าที่ควบคุมการทำงานของระบบเครื่อข่าย พร้อมทั้งเก็บโปรแกรมและข้อมูลให้คอมพิวเตอร์เครื่องอื่น ๆ ใช้งาน

Hypertext

ข้อความหลายมิติ วิธีการนำเสนอข้อความ ที่ผู้อ่านสามารถเชื่อมโยง ไปอ่านเรื่องอื่น ๆ ที่เกี่ยวข้องได้โดยการใช้เคอร์เซอร์ เลือกคำที่ปรากฏ ในข้อความเดิม และมีสัญลักษณ์ ที่แสดงว่าเป็นจุดเชื่อม เช่นพิมพ์เป็นตัวหนา หรือตัวเอียง หรือขีดเส้นใต้ไว้ วิธีการนำเสนอแบบนี้ ทำให้ผู้อ่านสามารถเข้าถึง เรื่องที่ตนสนใจได้ ทันทีโดยไม่ต้อง อ่านไปตามลำดับ นอกจากนำเสนอข้อความแล้ว hypertext ยังอาาจนำเสนอภาพ ภาพเคลื่อนไหวและเสียงด้วย

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  I

Information system

ระบบสารสนเทศ ระบบที่ประกอบด้วย คอมพิวเตอร์ และโปรแกรมประยุกต์ ที่สามารถรับข้อมูลต่าง ๆ มาบันทึกเก็บไว้ แล้วนำข้อมูลนั้นมาจัดทำ เป็นสารสนเทศ ให้แก่ผู้ใช้เรานิยมใช้คำนี้ ประกอบกับกระบวนการต่าง ๆ เช่น ระบบสารสนเทศ โรงพยาบาล (Hospital Information System) เป็นระบบที่ ช่วยให้โรงพยาบาล จัดเก็บข้อมูลเกี่ยวกับผู้ป่วย บันทึกการตรวจรักษา การสั่งจ่ายยา การตรวจในห้องปฏิบัติการ ผลการรักษา การคิดเงินค่ารักษาพยาบาล

Information Superhighway

ทางด่วนสารสนเทศ แนวคิดในการจัดระบบสื่อสารโทรคมนาคมเพื่อเชื่อมโยงบ้าน โรงเรียน สถานที่ทำงาน โรงพยาบาล สถานที่ราชการ มหาวิทยาลัยเข้าด้วยกันโดยใช้สื่อที่สามารถส่งข้อมูลและสารสนเทศด้วยความเร็วสูง เช่น เส้นใยนำแสง() โดยมีวัตถุประสงค์ที่จะให้ประชาชนได้รับบริการต่าง ๆ ที่เกี่ยวกับข้อมูลและสารสนเทศอย่างสะดวกรวดเร็ว นักเรียนอาจเรียกบทเรียนจากคอมพิวเตอร์ที่โรงเรียนมาเรียนที่บ้านได้ นักศึกษานักวิจัยอาจค้นหาข้อมูลในมหาวิทยาลัยทั่วประเทศ และทั่วโลก ได้จากโต๊ะทำงานที่บ้านพนักงานและเจ้าหน้าที่สามารถค้นข้อมูลและสารสนเทศข้ามหน่วยงานได้ ฯลฯทางดวนสารสนเทศนี้เป็นแนวคิดที่รองประธานาธิบดี อัล กอร์ของสหรัฐอเมริกา นำมาเผยแพร่ และทำให้ประเทศต่าง ๆทั่วโลกตื่นตัวสนใจจัดทำทางด่วนแบบนี้บ้างในบางครั้งมีผู้เรียกสั้น ๆ ว่า ทางด่วนข้อมูล

Information Technology

เทคโนโลยีสารสนเทศ เทคโนโลยีที่เกี่ยวข้อง กับการจัดเก็บ การบันทึก การประมวลผล การแสดง และการสื่อสารข้อมูล และสารสนเทศ โดยกว้างหมายถึง เทคโนโลยีคอมพิวเตอร์ เทคโนโลยีสื่อสาร (communication) เทคโนโลยีสำนักงาน (office technology) เทคโนโลยีการพิมพ์ (printing) เทคโนโลยีอุปกรณ์อัตโนมัติ (automatic machine and device) เทคโนโลยีสารสนเทศ มีความสำคัญมากในปัจจุบัน เพราะช่วยให้มนุษย์รับข้อมูลที่จำเป็น ต่อการดำรงชีวิต และประกอบอาชีพ จากที่ต่าง ๆ ได้แม้จะห่างไกลผ่านทางระบบสื่อสารโทรคมนาคม แล้วนำมาประมวลให้เกิด เป็นสารสนเทศสำหรับใช้เทคโนโลยี สารสนเทศช่วยทำให้ประเทศ เพื่อนบ้านของไทย เช่น สิงคโปร์ และมาเลเซีย ก้าวรุดหน้าไปมากในเชิงเศรษฐกิจ อีกนัยหนึ่งเทคโนโลยี สารสนเทศทำให้เกิดยุคใหม่ ที่เรียกว่า ยุคสารสนเทศ ยุคนี้เป็นยุคที่ คนส่วนมาก จะประกอบอาชีพ บริการซึ่งต้องอาศัย ความรู้ และใช้สมองมากขึ้น กว่ายุคก่อน ๆ งานอุสาหกรรม จะเปลี่ยนเป็น ระบบอัตโนมัติ มากขึ้นจำนวนเกษตรกร จะลดลงเพราะเปลี่ยนไปใช้ เครื่องจักรกลอัตโนมัติ มากขึ้น เช่นกัน ผู้ที่จะมีชีวิตอยู่ได้อย่างสุขสบาย ในอนาคตจำเป็นจะต้อง เรียนรู้ และใช้เทคโนโลยี สารสนเทศได้ดี ปัจจุบันนี้มหาวิทยาลัย หลายแห่งได้เปิดหลักสูตร ใกล้เคียงกับหลักสูตรวิทยาการคอมพิวเตอร์ (computer science) แต่เพิ่มวิชาการ ด้านเทคโนโลยีสารสนเทศ เข้าไปด้วยเทคโนโลยีนี้ นิยมเรียกย่อ ๆ ว่า IT (ไอที)

Inkjet printer

เครื่องพิมพ์แบบฉีดหมึก เครื่องพิมพ์ชนิดหนึ่งที่พ่นละอองหมึกออกมาเป็น รูปหรืออักขระต่าง ๆ ได้ตามที่เรากำหนดเครื่องพิมพ์ชนิดนี้มีทั้งแบบสีเดียว และแบบพิมพ์สีได้ นับเป็นคู่แข่งสำคัญของเครื่องพิมพ์เลเซอร์

Input

( สิ่ง ) เข้า ข้อมูลต่าง ๆ ที่เราป้อนเข้าเครื่องคอมพิวเตอร์ ข้อมูลนี้อาจจะเป็นตัวเลขที่เราพิมพ์เข้าไปทางแป้นพิมพ์ เส้นที่รากหรือภาพลักษณ์ (image)ที่เราสแกนเข้าเครื่อง

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  J

JOYSTRICK

อุปกรณ์สำหรับเล่นเกม มองหาอุปกรณ์สำหรับเล่นเกมที่เหมาะกับระดับการเล่นของคุณ ไม่ว่าจะเป็นจอยสติ๊กแบบง่าย ๆ ที่ควบคุมการเคลื่อนไหวของเคอร์เซอร์หรือวัตถุบนจอ หรือแป้นจำลองการบินแบบ Force-Feedback ที่ใช้เท้าควบคุมด้วย อย่างน้อยควรเลือกซื้อจอยสติ๊กที่มี 4 ปุ่ม สิ่งที่ใช้ร่วมกับจอยสติ๊กคือ Game Pad ซึ่งเป็นอุปกรณ์ถือด้วยมือ สำหรับควบคุมเกมด้วยปุ่ม ที่ไวต่อการสั่งงานคล้ายคลึงกับระบบของวิดีโอเกมยอดนิยมหลายชนิด

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  K

Keyboard

แป้นพิมพ์, แผงแป้นพิมพ์ อุปกรณ์คล้าย แป้นพิมพ์ดีด ทำหน้าที่เป็นอุปกรณ์ สำหรับป้อนคำสั่ง และข้อมูลเข้า เครื่องคอมพิวเตอร์แป้นพิมพ์ ที่ใช้กันอยู่ในปัจจุบัน เป็นแบบ QWERTY ซึ่งตั้งชื่อตาม แถวลำดับอักษร แถวหนึ่งของแป้นพิมพ์ แป้นพิมพ์ที่ทาง สำนักงานมาตรฐาน อุตสาหกรรม ของไทยได้กำหนดเป็นมาตรฐานขึ้นนั้น มีรหัสมาตรฐาน มอก. 820-2531 สามารถพิมพ์ ได้ทั้งอักษรไทยและอังกฤษ

Keyword

คำสำคัญ คำ วลี หรือรหัสที่ใช้สำหรับเป็นตัวแทนเนื้อหาของบทความ หรือใช้แสดงว่าบทความนั้นเกี่ยวกับเรื่องอะไร

Knowledge

ฐานความรู้ ฐานข้อมูลแบบหนึ่งที่ใช้ในงานระบบผู้เชี่ยวชาญ ใช้สำหรับเก็บความรู้ของผู้ที่ชำนาญในวิชานั้นๆ

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  L

LAN

ระบบแลน คำนี้ย่อมาจาก local area network หรือระบบเครือข่าย บริเวณเฉพาะที่ ระบบข่ายงานขนาดเล็ก หรือหมายถึง กลุ่มของคอมพิวเตอร์ และอุปกรณ์ ที่นำมาพ่วงต่อกันภายใน บริเวณที่อยู่ห่างไม่ไกลกันนัก เช่น ภายในอาคารหลังเดียวกัน การพ่วงต่อนี้ ใช้ระบบสื่อสารโทรคมนาคม เพื่อให้คอมพิวเตอร์ และอุปกรณ์สามารถ สื่อสารถึงกันได้ การนำคอมพิวเตอร์ มาพ่วงต่อกันเป็นเครือข่าย นั้นมีประโยชน์ตรงช่วยให้ ผู้ใช้เครื่องสามารถติดต่อสื่อสาร กันได้สามรถใช้โปรแกรม และข้อมูลร่วมกันได้ และประหยัดค่าใช้จ่าย ในการซื้ออุปกรณ์แพง ๆ เพราะผู้ใช้หลายคน จะใช้อุปกรณ์เหล่านี้ ผ่านระบบเครือข่ายได้

Laser Printer

เครื่องพิมพ์เลเซอร์ เครื่องพิมพ์ที่ใช้ เทคโนโลยีแบบเดียว กับเครื่องถ่ายเอกสาร สำหรับการพิมพ์ ตัวอักษรและภาพกราฟิกส์ ได้อย่างชัดเจน วีธีการก็คือ คอมพิวเตอร์ จะส่งข้อความ และภาพที่ต้องการ พิมพ์มาให้เครื่องพิมพ์ เครื่องพิมพ์จะใช้ลำแสงเลเซอร์ วาดภาพ บนลูกกลิ้งรูปทรงกระบอก ที่มีประจุไฟฟ้าสถิต ประจุนี้จะดูดผงหมึก เป็นรอยเหมือนตัวอักษร และภาพกราฟิกที่ต้องการ ต่อมานำแผ่นกระดาษที่มีประจุไฟฟ้า ไปผ่านลูกกลิ้งนี้ซึ่ง จะทำให้ผงหมึก ถูกดูดมาอยู่บนกระดาษ ต่อไปนี้ก็ผ่านกระดาษ นั้นไปเข้าคอยล์ ความร้อนซึ่งจะ หลอมผงหมึกให้ติด บนกระดาษ เครื่องพิมพ์เลเซอร์ สามารถ พิมพ์อักษร และภาพได้สวยงามน่าใช้มาก

Log off

ลงบันทึกปิด การยกเลิกการเชื่อมต่อกับระบบเครือข่ายหรือคอมพิวเตอร์เครื่องอื่น มีความหมายเหมือนกับการวางหูโทรศัพท์

Log on

ลงบันทึกเปิด การเริ่มเชื่อมต่อ กับระบบเครือข่าย หรือ คอมพิวเตอร์เครื่องอื่น โดยปกติผู้ใช้จำเป็นจะต้องลงบันทึก เปิดเพื่อแสดงตัวให้ตรวจสอบว่า ได้รับอนุญาตให้ใช้ระบบเครือข่าย ใช้คอมพิวเตอร์ หรือใช้ฐานข้อมูลหรือไม่ เป็นการป้องกันความปลอดภัยของระบบไว้ก่อน หากผู้ใช้ลงบันทึกเปิดโดยใช้ชื่อที่ไม่ตรงกับที่เครื่องมีอยู่ หรือใช้รหัสผ่านที่ไม่ถูกต้องก็จะไม่สามารถไช้ระบบได้

Loop

วนซ้ำ การเขียนโปรแกรมที่สั่งให้คอมพิวเตอร์ทำงานกลับไปกลับมาหลายหน

Low Resolution

ความคมชัดต่ำ หมายถึงภาพ หรือตัวอักษรที่ปรากฏบนจอมีลักษณะหยาบ ไม่คมชัด อีกนัยหนึ่งหมายถึงจุดภาพมีขนาดใหญ่และมีจำนวนน้อย

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  M

Main memory

หน่วยความจำหลัก หน่วยความจำที่ใช้เก็บคำสั่งและข้อมูลระหว่างการดำเนินการ หน่วยความจำนี้มีลักษณะลบเลือนได้ (volatile) นั่นคือเมื่อไฟฟ้าดับ คำสั่ง และข้อมูลที่บันทึกไว้จะหายไปในเครื่องไมโครคอมพิวเตอร์นั้นหน่วยความจำนี้ประกอบด้วย (RAM)และ(ROM) แต่รอบนั้นเป็นแบบไม่ลบเลือน

Megabyte

เมกะไบต์ ถ้าหมายถึงขนาดความจุของจานแม่เหล็กจะเท่ากับ 1 ล้านไบต์ แต่ถ้าหมายถึงขนาดของหน่วยความจำหลักจะเท่ากับ1,048,576 ไบต์

Microcomputer

คอมพิวเตอร์ระดับเล็กมาก, ไมโครคอมพิวเตอร์ คอมพิวเตอร์ที่สร้างขึ้นโดยใช้ ไมโครโพรเซสเซอร์เป็นตัวประมวลผล แม้ว่าคอมพิวเตอร์ระดับนี้ จะมีสมรรถนะน้อยกว่า มินิคอมพิวเตอร์ และเมนเฟรม แต่เมื่อมีผู้ผลิตไมโครโพรเซสเซอร์ ให้มีสมรรถนะมากขึ้น ไมโครคอมพิวเตอร์ที่ใช้ไมโครโพรเซสเซอร์รุ่นใหม่ๆ ก็พลอยมีสมรรถนะมากขึ้นตามไปด้วย

Microprocessor

ไมโครโพรเซสเซอร์ หน่วยประมวลผลกลางของคอมพิวเตอร์ที่สร้างขึ้นบนชิปขนาดเล็กมากเพียงชิปเดียว ไมโครโพรเซสเซอร์รุ่นใหม่อาจบรรจุวงจรวงจรรวมที่มีทรานซิสเตอร์กว่าล้านชิ้นในเนื้อที่เพียง 1 ตารางนิ้ว ไมโครโพรเซสเซอร์นั้นเป็นหัวใจของเครื่องคอมพิวเตอร์ทุกเครื่อง

MIDI

มีดี้ ย่อมาจากmudical Indtrument Digital Interface กฏเกณฑ์สำหรับแลกเปลี่ยนข้อมูลระหว่างเครื่องดนตรีกับคอมพิวเตอร์ ถ้าหากจัดอุปกรณ์และเครื่องมือให้เหมาะสมแล้ว นักดนตรีสามารถใช้คอมพิวเตอร์แต่งเพลงและเล่นเพลงได้ ต่อจากนั้นนักกนตรีอาจแก้ไขดัดแปลงเพลงที่แต่งขึ้นนั้นให้ไพเราะดียิ่งขึ้น

Modem

ย่อมาจาก Modulaator / Demodulator อุปกรณ์สื่อสาร ที่ช่วยให้คอมพิวเตอร์ส่งข้อมูล ผ่านสายโทรศัพท์ธรรมดาได้ คอมพิวเตอร์นั้นเป็นอุปกรณ์ที่ทำงานด้วยระบบดิจิทัลคือ ใช้สัญญาณไฟฟ้าแทนเลข 0 กับ 1 แต่ระบบโทรศัพท์นั้นทำงานในแบบ แอนะล็อก ซึ่งใช้สัญญาณไฟฟ้าที่มีค่าแปรเปลี่ยนได้มากมาย ดังนั้นจึงต้องใช้อุปกรณ์โมเด็มสำหรับแปลงสัญญาณดิจิทัล ให้เป็นสัญญาณแอนะล็อก เพื่อส่งเข้าไปในสายโทรศัพท์ ต่อมาเมื่อสัญญาณ แอนะล็อกเดินทางไปถึงจุดหมายปลายทางแล้ว ก็จะต้องมีโมเด็มอีกตัวหนึ่งสำหรับเปลี่ยนสัญญาณ แอนะล็อกกลับมา เป็นสัญญาณดิจิทัลเพื่อส่งให้คอมพิวเตอร์

Monitor

จอภาพ อุปกรณ์สำหรับแสดงผลและภาพที่สร้างจากตัวปรับต่อภาพ คำนี้ปกติหมายถึงทั้งตัวจอภาพและวงจรภายใน

Mouse

เมาส์ อุปกรณ์ชี้ตำแหน่งบนจอภาพ ลักษณะเป็นกล่องมน ๆ ขนาดเล็ก มีสายต่อโยงไปถึงตัวเครื่องคอมพิวเตอร์ บนเมาส์มีปุ่มหลายปุ่ม เมาส์ที่ใช้อยู่มีสองแบบ เมาส์แบบหนึ่งมีลูกยางกลม ๆ อยู่ข้างใต้ เมื่อเลื่อนเมาส์ไปมา ลูกยางจะกลิ้งและทำให้เกิดสัญญาณไปเลื่อนเคอร์เซอร์ไปมาจามทิศทางที่เลื่อนเมาส์นั้น อีกแบบหนึ่งเป็นชนิดทีใช้แสงส่องข้างใต้ ชนิดนี้ต้องมีแผ่นรองเมาส์ที่ตีตารางเป็นช่อง ๆ เพื่อให้สามารถจับสัญญาณแสงได้ว่าเลื่อนเมาส์ไปทางใด เมื่อเลื่อนเมาส์ไปมาจนกระทั่งเคอร์เซอร์ไปหยุดอยู่ ณ ตำแหน่งที่ต้องการได้ แล้วเราก็กดปุ่มบนเมาส์ เพื่อบอกให้คอมพิวเตอร์ดำเนินการ ตามที่เราต้องการได้

MS-DOS

เอ็มเอส ดอส ระบบปฏิบัติการดอสของไมโครซอฟต์ เป็นระบบปฏิบัติการ ที่ใช้กับเครื่องพีซี และผลิตขึ้นโดย บริษัทไมโครซอฟต์ ซึ่งเป็นบริษัทซอฟต์เเวร์ขนาดใหย๋ของโลก เจ้าของบริษัทนี้คือ บิลล์ เกตส์ ผู้ร่ำรวยจากการขาย ระบบปฏิบัติการนี้ จนกลายเป็นมหาเศรษฐี ติดอันดับสูงสุดของโลก ระบบปฏิบัติการเอ็มเอสดอสนี้ ความจริงเกิดจากการที่ บริษัทไอบีเอ็มมีความประสงค์จะได้ ระบบปฏิบัติการสำหรับใช้กับ เครื่องพีซีที่บริษัท กำลังผลิตขึ้นในปี 2523 บริษัทไอบีเอ็ม ได้ตกลงขอให้ บิลล์ เกตส์ ซึ่งเชี่ยวชาญการทำตัวแปลคำสั่ง ภาษาเบสิกให้จัดทำขึ้น โดยบริษัทไอบีเอ็ม รับซื้อซอฟต์แวร์นั้นมาบรรจุใน เครื่องพีซีเป็นรายเครื่องแทนที่จะซื้อลิขสิทธิ์ ทั้งระบบมาขาย ระบบปฏิบัติการที่ไมโครซอฟต์ผลิตให้ ไอบีเอ็มนั้นตั้งชื่อว่า พีซี-ดอส ขณะเดียวกัน ไมโครซอฟต์ก็นำระบบนี้ ออกขายในชื่อว่า MS-DOS ด้วย ในเมื่อเครื่อง IBM-PC ได้รับความนิยมจนกระทั่ง เกิดผู้ผลิตเครื่องที่ทำงานคล้ายกันออกมา จำหน่ายมากขึ้น บริษัทไมโครซอฟต์ซึ่งพลอยได้รับประโยชน์ไปด้วย ปัจจุบันนี้อาจกล่าวได้ว่า ผู้ผลิตไมโครคอมพิวเตอร์ทุกรายต้อง เสียเงินค่าลิขสิทธ์ ระบบปฏิบัติการเอ็มเอส ดอส ให้แก่ไมโครซอฟต์ เพราะระบบปฏิบัติการนี้ได้รับความนิยมมากที่สุดในโลก

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  N

Network

เครือข่าย,ข่ายงาน คอมพิวเตอร์ตั้งแต่สองเครื่อง ขึ้นไป ที่พ่วงต่อกันโดยระบบสื่อสารเรียกว่า เป็นเครือข่ายคอมพิวเตอร์ การพ่วงต่อเพื่อให้เครื่องต่าง ๆ ทำงานร่วมกันได้นี้ จำเป็นจะต้องมีซอฟต์แวร์พิเศษ สำหรับควบคุม ขณะเดียวกัน ตัวเครื่องก็ต้องมีอุปกรณ์ พิเศษ ที่สามารถใช้ส่ง และสัญญาณสื่อสาร ระหว่างกันได้เครือข่ายคอมพิวเตอร์ มีหลายแบบ ดังนี้

LAN หรือ Local Area Network เครือข่ายบริเวณเฉพาะที่ เป็นเครือข่ายขนาดเล็ก สำหรับภายในอาคารหลังเดียวหรือในอาณาบริเวณที่ไม่ไกลกันนัก

WAN หรือ Wide Aea Network เครือข่ายระยะไกลเครือข่ายที่เชื่อมต่อคอมพิวเตอร์ที่อยู่ห่างไกลออกไปมาก ๆ ทั่วประเทศหรือเลยออกไปถึงต่างประเทศ หรือทั่วโลก

Network administrator

ผู้บริหารเครือข่าย ผู้ที่มีหน้าที่จัดการเครือข่าย ระบบเครือข่ายคอมพิวเตอร์ โดยทั่วไปนั้น มีผู้ใช้หลายคนถ้าหากผู้ใช้คนใด ประพฤติตัวไม่ดี เช่น ลบแฟ้มของผู้อื่นทิ้ง หรือนำไวรัสคอมพิวเตอร์ มาปล่อยเข้าสู่เครือข่าย ก็จะทำให้ผู้อื่นเดือดร้อน ผู้บริหารเครือข่าย มีหน้าที่จัดการเรื่องต่าง ๆ ที่เกี่ยวกับระบบนับตั้งแต่ การอนุมัติตัวผู้ใช้ การกำหนดขอบเขตงาน ของผู้ใช้ การกำหนดรหัสผ่านให้ผู้ใช้ การติดตั้งโปรแกรม การกำหนดวิธีการรักษาความมั่นคงปลอดภัยของเครือข่าย

Network operating system

ระบบปฏิบัติการเครือข่าย ระบบปฏิบัติการสำหรับควบคุมการ ทำงานของเครือข่ายคอมพิวเตอร์เรียกย่อ ๆ ว่า NOS ระบบที่ได้รับความนิยมมากในขณะนี้ คือ Netware ของบริษัท Novell

Network server

ตัวบริการเครือข่าย คอมพิวเตอร์กลางหรือคอมพิวเตอร์แม่ข่ายซึ่งมีคอมพิวเตอร์อื่น ๆ (เรียกว่า สถานีงาน) เข้ามาต่อพ่วงด้วย คอมพิวเตอร์แม่ข่ายนี้ปกติจะต้องเป็นเครื่องที่มีสมรรถนะสูงกว่าสถานีงาน มีจานแข็งที่มีความจุสูงและทำหน้าที่ดำเนินการระบบปฏิบัติการเครือข่าย

Noise

สัญญาณรบกวน สัญญาณรบกวนในระบบสื่อสาร

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  O

Off-line

นอกสาย ไม่ได้สื่อสารกับคอมพิวเตอร์โดยตรง ยกตัวอย่าง เช่น การตัดสถานีงานออกจากระบบเครือข่าย ทำให้การทำงานของสถานีงานนั้นเป็นแบบนแกสายไปทันที เครื่องพิมพ์ที่ยังไม่พร้อมที่จะพิมพ์ก็เรียกว่าอยู่นอกสาย อุปกรณ์อื่น ๆ ที่พ่วงต่ออยู่กับเครือข่ายและเปิดเครื่องไว้แล้ว แต่ถ้าไม่สามารถส่งหรือรับข้อมูลได้ ก็เรียกว่าอยู่นอกสายเช่นกัน

On-line

ในสาย,เชื่อมตรง สื่อสารกับคอมพิวเตอร์โดยตรงและพร้อมใช้งาน เช่น เครื่องพิมพ์ที่เชื่อมตรงจะสามารถสั่งให้พิมพ์งานจากเครื่องคอมพิวเตอร์ได้ทันที เครื่องปลายทางที่เชื่อมตรงก็สามารถสื่อสารส่งข้อมูลให้เครื่องคอมพิวเตอร์ได้ทันทีเช่นกัน คำนี้นิยมใช้กันมาก เช่น ธนาคารหลายแห่งประชาสัมพันธ์ว่ามีบริหารฝากถอนเงินแบบออนไลน์ หมายความว่า มีบริการฝากถอนเงินที่เชื่อตรงต่อกับคอมพิวเตอร์ คอมพิวเตอร์สามารถบันทึกการฝากถอนเงินของลูกค้าได้ทันที

Operating system

ระบบปฏิบัติการ โปรแกรมที่มีอยู่ประจำในเครื่อง และทำหน้าที่เป็นตัวกลางระหว่าง คนกับเครื่อง ระบบปฏิบัติการรับคำสั่งง่าย ๆ จากผู้ใช้มาแปลความหมาย แล้วจึงส่งไปควบคุมให้เครื่องทำงาน ตามคำสั่งนั้น ถ้าไม่มีระบบปฏิบัติการแล้ว ผู้ใช้จะทำงานลำบากมาก เพราะจะต้องรู้รายละเอียดต่าง ๆ มากพอจึงจะทำงานได้เช่น จะต้องรู้ว่าคอมพิวเตอร์เก็บแฟ้มข้อมูลไว้ที่ส่วนใด ของจานแม่เหล็ก จะอ่านข้อมูลจากจานแม่เหล็กมาใช้ได้อย่างไร งานเหล่านี้เป็นหน้าที่ ของระบบปฏิบัติการที่ใช้อยู่ในเวลานี้มี หลายระบบคอมพิวเตอร์ระดับกลาง และระดับใหญ่มักจะมีระบบปฏิบัติการ ของตัวเองและใช้ร่วมกับเครื่องอื่นไม่ได้ แต่คอมพิวเตอร์ระดับเล็ก นิยมใช้ระบบปฏิบัติการ MS-DOS, MS-Windows, OS/2 และUnix

Output

ส่งออก, เอาต์พุต, ผลลัพธ์ ข่าวสารหรือผลที่คอมพิวเตอร์แสดงออกหลังจากทำงานให้เราตามคำสั่งในโปรแกรม ผลลัทธ์นี้อาจจะเป็ฯรายงานที่พิมพ์ออกมา หรืปรากฏบนจอภาพ หรือเสียงทางลำโพง หรือรูปที่วาดด้วย พล็อตเตอร์

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  P

Password

รหัสผ่าน การป้องกันผู้ไม่ได้รับอนุญาต ไม่ให้เข้าถึงคอมพิวเตอร์ หรือแฟ้มข้อมูล ด้วยการกำหนดให้ผู้ใช้คอมพิวเตอร์ทุกคน ต้องระบุรหัสแสดงตัว รหัสนี้ควรเป็นความลับ ที่รู้เฉพาะตนเมื่อคอมพิวเตอร์ถามหา รหัสผ่าน และผู้ใช้ป้อนรหัสผ่านแล้ว คอมพิวเตอร์จะตรวจว่ารหัสแสดงตนนั้น ตรงกับหมายเลขของผู้ใช้ผู้นั้นหรือไม่ ถ้าหากไม่ตรง คอมพิวเตอร์ก็จะไม่อนุญาตให้ ใช้เครื่อง

Pixel

จุดภาพ เป็นคำย่อของ picture element ถ้าหากตีตารางสี่เหลี่ยมบนจอภาพให้แต่ละจุดเล็กๆ บนตารางนั้นเป็นจุดที่เล็กที่สุดที่อาจกำหนดให้มีสีหรือสว่างได้แล้ว เราเรียกจุดนั้นว่า จุดภาพ

Port

ช่องเข้า / ออก ช่องทางสำหรับส่งข้อมูลเข้าออกจากเครื่องคอมพิวเตอร์

Power Supply

อุปกรณ์จ่ายไฟ อุปกรณ์ไฟฟ้าในเครื่องคอมพิวเตอร์ ที่เปลี่ยนกระแสไฟฟ้าสลับที่ใช้ตามบ้าน ไปเป็นกระแสตรงขยาด 5-12 โวลต์ อุปกรณ์นี้วัดกำลังงานเป็นวัตต์

Programmer

นักเขียนโปรแกรม ผู้เขียนโปรแกรม หรือผู้ที่ทำงานด้วยการเขียนโปรแกรม ในหน่วยงานต่างๆ นักเขียนโปรแกรม จะต้องเป็นผู้ที่มีความรู้ เกี่ยวกับภาษาคอมพิวเตอร์ ที่หน่วยงานนั้นใช้ เป็นอย่างดี ภาษาคอมพิวเตอร์นั้น มีมากนับร้อยๆ ภาษา เป็นไปไม่ได้ที่จะมีใคร เชี่ยวชาญการเขียนโปรแกรมทุกภาษา นักเขียนโปรแกรม จึงมักจะเชี่ยวชาญเฉพาะภาษาที่เรียนมา หรือภาษาที่ใช้ในหน่วยงานของตน เท่านั้น นอกจากนี้ นักเขียนโปรแกรม จะต้อง เป็นคนที่มีความสามารถ ในการแก้ปัญหา เกี่ยวกับโปรแกรม เป็นคนที่มีตรรกะดี คิดอะไรเป็นเหตุเป็นผล สามารถแยกแยะงานต่างๆ ออกเป็นขั้นเป็นตอนได้อย่างถูกต้อง นักเขียนโปรแกรม อาจจบการศึกษาด้านคอมพิวเตอร์ มาโดนตรงก็ได้ หรือจบการศึกษาสาขาอื่นมาก็ได้ แต่ในกรณีหลังนี้จำเป็นจะต้อง ได้รับการฝึกอบรมในด้านภาษาคอมพิวเตอร์ และการเขียนโปรแกรมมาอย่างหนัก

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  Q

Keyword "Q" ไม่มีคำศัพท์ บรรจุในเวลานี้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  R

RAM Random Access Memory

หน่วยความจำแรม หน่วยความจำหลัก ของคอมพิวเตอร์ที่ใช้สำหรับเก็บคำสั่ง และข้อมูลสำหรับใช้ควบคุมการดำเนินการ ของหน่วยประมวลผลกลางชื่อ RAMนี้ หมายความว่ายอมให้อ่านและเขียนในส่วนต่างๆของหน่วยความจำได้เร็วเท่ากัน หน่วยความจำแรมทำด้วยอุปกรณ์สารกึ่งตัวนำที่เรียกว่า DRAM หรือ Dynamic RAM ซึ่งกันไฟน้อย หน่วยความจำแรมนี้ลบเลือนได้ (volatile) นั่นคือจะต้องอาศัยกระแสไฟฟ้ามาเลี้ยงหน่วยความจำตลอดเวลา ถ้าหากไฟฟ้ากระพริบหรือดับ คำสั่งและข้อมูลที่เก็บไว้ในแรมจะหายไป

Record

ระเบียน กลุ่มของข้อมูลเกี่ยวกับคน สถานที่ เหตุการณ์ หรือสิ่งต่างๆเช่น ข้อมูลเกี่ยวกับคนไข้ได้แก้ ชื่อ ที่อยู่ เพศ วันเกิด อาการเจ็บป่วย รวมเป็นเวชระเบียน (medical record) ข้อมูลเกี่ยวกับนักเรียนได้แก่ ชื่อ ที่อยู่ เพศ วันเกิด ชื่อผู้ปกครอง คะแนนสอบ ฯลฯ ก็รวมเป็นระเบียนนักเรียน

Resource

ทรัพยากร โปรแกรม ข้อมูล หรืออุปกรณ์ที่เราใช้ได้

Restart

เริ่มงานใหม่ เริ่มดำเนินการใหม่หลังจากหยุดโดยใช้ข้อมูลที่บันทึกไว้ ณ เวลาที่หยุดดำเนินการนั้น

Restore file

นำแฟ้มกลับมา เมื่อเราทำแฟ้มสำรองจากเครื่องคอมพิวเตอร์ด้วยโปรแกรมสำรองข้อมูล โปรแกรมจะบีบอัดแฟ้มต่างๆที่ทำสำรองเพื่อไม่ให้ใช้เนื้อที่สำรองมากเกินไป ถ้าหากแฟ้มเดิมสูญหายหรือเสียหาย เราจะต้องนำแฟ้มสำรองกลับมาใช้ใหม่ แต่โดยที่แฟ้มสำรองนั้นเป็นแฟ้มที่ข้อมูลถูกบีบอัด ดังนั้นจำเป็นจะต้องคลายแฟ้มนั้นก่อนที่จะบันทึกบนจานแม่เหล็กสำหรับใช้งาน กระบวนการทั้งหมดนี้เรียกว่า การนำแฟ้มกลับมาใช้

ROM Read Only Memory

หน่วยความจำรอม หน่วยความจำอ่านอย่างเดียว หน่วยความจำสำหรับเก็บคำสั่งไว้อย่างถาวร คำสั่งที่เก็บไว้ จะไม่ลบเลือนหายไป แม้ว่าไฟฟ้าจะดับ หน่วยความจำนี้ปกติ เป็นชิปที่ผู้ผลิตได้บรรจุคำสั่งเอาไว้ อย่างถาวร คำสั่งทั่วไปที่เก็บอยู่ในรอมได้แก่ BIOS (Basic Input/Output System) หรือโปรแกรมที่ช่วยควบคุม การส่งข้อมูลระหว่าง ตัวประมวลผลกับอุปกรณ์รับเข้า/ส่งออกข้อมูลตัวแปลภาษาเบสิก และคำสั่งอื่นๆ ตามแต่ผู้ผลิตจะเห็นว่าสมควร

 Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  S

Scanner

สแกนเนอร์ เครื่องกราดตรวจ อุปกรณ์สำหรับอ่านข้อมูล ประเภทหนึ่ง ซึ่งมีหลายลักษณะ ลักษณะหนึ่งคล้ายเป็นแสง มีใช้ตามห้างสรรพสินค้า ขนาดใหญ่ หรือร้านขายของ ที่ใช้คอมพิวเตอร์ ในการบันทึกการขาย พนักงานเก็บเงิน ใช้ปืนแสงนี้ยิงลำแสง สีเขียวไปยังรหัสแทน (bar code) ที่ติดอยู่บนฉลากสินค้า แสงจะสะท้อนกลับไป และทำให้สแกนเนอร์รู้ว่า ฉลากนั้นพิมพ์หมายเลข สินค้าอะไร ไว้อีกลักษณะหนึ่งคล้ายกับ แบบแรก แต่ไม่มีแสงเลเซอร์ยิงออกมา และใช้วางทาบกับเอกสารเพื่ออ่าน ภาพลักษณ์ หรือ image ของเอกสารเข้าไปเก็บในเครื่องคอมพิวเตอร์ ภาพลักษณ์นี้จะเปลี่ยนแปลงเป็น ข้อความได้ก็โดยการใช้โปรแกรม OCR และอีกลักษณะหนึ่ง เป็นเหมือนกล่องแบนๆ เล็กๆ ขนาดเท่ากับกระดาษ A4 เมื่อต้องการอ่นภาพลักษณ์ของเอกสาร แผ่นใดก็ให้นำเอกสารนั้นวางคว่ำหน้า ลงบนกล่อง ปิดฝาแล้วกดปุ่ม เครื่องจะฉายแสงกราดไป บนเอกสารแล้วรับภาพสะท้อนนั้นไปเก็บ ในคอมพิวเตอร์เป็นภาพลักษณ์

Security

ความมั่นคงปลอดภัย การป้องกันไม่ให้ผู้อื่นอ่าน หรือก๊อบปี้แฟ้มข้อมูลหรือโปรแกรมไป วิธีป้องกันมีได้หลายอย่าง เช่น ป้องกันไม่ให้คนอื่น เข้าถึงตัวเครื่อง ด้วยการล็อคประตูห้อง ป้องกันไม่ให้ผู้อื่น ใช้คอมพิวเตอร์ ได้ด้วยการกำหนดว่าผู้ใช้ จะต้องระบุรหัสผ่านป้องกันไม่ให้ผู้ใช้เข้าถึง แฟ้มข้อมูลที่มีความลับ ด้วยการใช้รหัสผ่าน หรือนำข้อมูลนั้นมาเข้ารหัสลับก่อน

Server

ตัวบริการ คอมพิวเตอร์ที่ทำหน้าที่ให้บริการต่างๆแก่สถานีงานอื่นๆที่เชื่อมต่ออยู่ในข่างงานเดียวกัน ยกตัวอย่างเช่น ตัวบริการแฟ้ม เป็นคอมพิวเตอร์ที่ดูแลจัดการส่งแฟ้มให้สถานีงาน ตัวบริการงานพิมพ์เป็นคอมพิวเตอณืที่ควบคุมดูแลการพิมพ์ให้กับสถานีงานอื่นๆ

Shareware

แชร์แวร์ ซอฟต์แวร์ที่มีลิขสิทธิ์ถูกต้องตามกฏหมายและยินยอมมให้ผู้อื่นใช้นำไปทดลองใช้ได้ โดยมีเงื่อนไขว่าถ้าหากจะนำไปใช้จริง จะต้องจ่ายเงินให้กับเจ้าของผู้พัฒนาซอฟต์แวร์นั้น ลักษณะเช่นนี้ต่างไปจากฟรีแวร์ (freeware) ซึ่งผู้ใช้นำไปใช้ได้โดยไม่ต้องจ่ายเงินให้กับผู้พัฒนา

Simulation

การจำลองแบบ การใช้คอมพิวเตอร์ จำลองการทำงาน ของระบบอื่น หรือเลียนแบบ ปรากฏการณ์ธรรมชาติ เช่น ใช้คอมพิวเตอร์จำลอง การส่งจรวดขึ้นสู่วงโคจรรอบโลก ใช้คอมพิวเตอร์ จำลองการเติบโตของ พืชเมื่อได้รับปุ๋ย ประเภทต่างๆ หรือน้ำปริมาณต่างๆ เพื่อให้เห็น และเข้าใจผลกระทบขององค์ประกอบต่างๆ ต่อระบบที่นำมาจำลองแบบนั้น

Syntax error

ผิดไวยากรณ์ ความผิดพลาดในโปรแกรม อันเกิดจากการสะกดคำสั่งผิดบ้าง หรอใช้รูปแบบของคำสั่งผิดบ้าง โปรแกรมที่เขียนด้วยภาษาระดับสูงนั้น จะต้องนำไปแปลเป็นภาษาเครื่องก่อน จึงจะนำไปใช้สั่งงานคอมพิวเตอร์ได้ ในการแปลนั้นตัวแปลภาษา จะตรวจสอบการใช้ ไวยากรณ์ในโปรแกรมนั้นไปด้วย ถ้าหากมีที่ผิดตัวแปลภาษา ก็จะรายงานความผิดพลาดให้ทราบ เพื่อที่เราจะได้นำไปพิจารณาแก้ไข

System

ระบบ ที่รวมของส่วนประกอบต่างๆ ที่ทำงานร่วมกัน มีจุดประสงค์ร่วมกัน และมีขอบเขตโดยแน่ชัด เช่น คอมพิวเตอร์เป็นระบบ เพราะประกอบด้วย ฮาร์ดแวร์ และซอฟแวร์ที่ทำงานร่วมกัน เพื่อแก้ปัญหาตามที่ผู้ใช้กำหนด ร่างกายมนุษย์เป็นระบบ เพราะประกอบด้วยอวัยวะต่างๆ ที่ทำงานร่วมกัน โดยมัตถุประสงค์ที่จะให้ร่างการมีชีวิตอยู่ ระบบทั้งหลาย ต้องรับอินพุตรูปแบบใดรูปแบบหนึ่ง เข้าไปไนระบบ ต่อจากนั้นจึงนำอินพุตเหล่านั้น มาดำเนินการให้เกิดเป็นเอาต์พุต การวัดและควบคุมว่า ระบบบรรลุวัตถุประสงค์หรือไม่จะดูจากเอาต์พุต แล้วปรับอินพุตหรือดำเนินการ ให้เหมาะสมยิ่งขึ้น การนำเอาต์พุตมาพิจารณา แล้วปรับดังนี้เรียกว่าการป้อนกลับ (feedback)

 Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  T

Task

ภารกิจ งานอย่างใดอย่างหนึ่ง ที่กำหนดให้คอมพิวเตอร์ ดำเนินการให้เสร็จ ปกติมักจะหมายถึงงานในภาวะการทำงานแบบ Multiprogramming หรือ multitasking

Terminal

เครื่องปลายทาง อุปกรณ์สำหรับส่งคำสั่งและข้อมูลเข้าระบบคอมพิวเตอร์ และรับผลลัพธ์ที่เป็นคำตอบมาแสดง เครื่องปลายทางที่รู้จักกันดีก็คือ จอภาพ และแป้นพิมพ์ซึ่งไม่มีตัวประมวลผล อยู่ด้วยและเราเรียกว่า เป็นเครื่องปลายทาง แบบโง่ (dumb terminal) ส่วนจอภาพ และแป้นพิมพ์ที่มีตัวประมวลผลอยู่ด้วยนั้นส่วนใหญ่ก็คือเครื่องไมโครคอมพิวเตอร์นี่เอง แต่มีวงจรที่นำให้ทำงาน เป็นเครื่องปลายทางได้ด้วย เครื่องปลายทาง แบบหลังนี้เรียกว่า เครื่องปลายทางแบบฉลาด (intelligence terminal) ในบางครั้ง เครื่องปลายทางอาจเป็นเพียง เครื่องพิมพ์ดีด หรือเครื่องโทรพิมพ์ก็ได้ไม่จำเป็นว่าจะต้องมีจอภาพอยู่ด้วย

Touch screen

จอสัมผัส จอภาพซึ่งไม่ได้ทำหน้าที่เป็นหน่วยแสดงผลอย่างเดียวแต่สามารถรับคำสั่งได้ด้วย วิธีการคือใช้นิ้วจิ้ม หรือสัมผัสลงตรง จุดที่เป็นคำสั่ง ที่ต้องการเลือกให้ทำงาน แทนการให้เมาส์เลื่อนเคอร์เซอร์มายังตำแน่งนั้น จอสัมผัสนั้นใช้ง่าย และมักจะใช้เป็นอุปกรณ์ สำหรับติอในเครื่องคอมพิวเตอร์สำหรับให้ข้อมูลข่าวสารชี้ทาง หรือแนะนำนักท่องเที่ยวดังที่เห็นติดตั้งอยู่ตามโรงแรมและสนามบิน

 Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  U

Undo

เลิกคำสั่งเก่า ยกเลิกคำสั่งเกาที่ได้ดำเนินการไปแล้ว และให้คอมพิวเตอร์กลับคืนสภาพเดิมก่อนที่จะดำเนินการตามคำสั่งเก่านั้น

Uninterruptible Power Supply (UPS)

ระบบจ่ายไฟสำรอง อุปกรณ์แบตเตอรี่ที่ช่วยจ่ายไฟให้แก่คอมพิวเตอร์เมื่อไฟฟ้าดับ ระบบนี้ช่วยป้องกันไม่ให้คอมพิวเตอร์ต้องเสียหายเมื่อไฟฟ้าดับ เช่นถ้าหากไฟฟ้าดับขณะที่คอมพิวเตอร์กำลังอ่านจานแม่เหล็กอยู่ หัวอ่าน/บันทึกอาจจะหยุดและครูดกับผิวของจานแม่เหล็กทำให้เกิดความเสียหายได้ เมื่อไฟฟ้าดับระบบจ่ายไฟสำรองจะยังคงจ่ายไฟฟ้าจากแบตเตอรรี่มาให้คอมพิวเตอร์ชั่วระยะหนึ่ง เช่น 5 นาที 15 นาที หริอกว่านั้น ช่วงเวลานี้เราไม่ควรทำงานต่อเพราะไม่แน่ใจว่าไฟฟ้าจะดับไปนานหรือไม่ เราควรเริ่มกรรมวิธีปิดแฟ้มต่างๆแล้วปิดเครื่องต่อ เมื่อกระแสไฟฟ้ามาตามปกติแล้วจึงเริ่มงานต่อ

User interface

ส่วนต่อประสานผู้ใช้ ส่วนของโปรแกรมที่ช่วยให้ผู้ใช้สื่อสารใช้งานคอมพิวเตอร์ได้ โดยปกติมักจะต้องกำหนดหรือออกแบบส่วนนี้ให้ใช้ง่าย

Utility program

โปรแกรมอรรถประโยชน์ โปรแกรมที่ช่วยให้เราใช้งานคอมพิวเตอร์ได้สะดวกขึ้น เช่น ช่วยจัดการแฟ้มข้อมูล วินิจฉัยและแก้ปัญหาต่างๆที่เกี่ยวกับการใช้เครื่อง และการทำงานอย่างมีประสิทธิภาพ

 Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  V

Verify

ทบทวน ตรวจสอบว่าการดำเนินการ เสร็จสิ้นและถูกต้องตามที่ต้องการ หรือตรวจสอบว่า การบันทึกข้อมูลถูกต้อง ตรงตามข้อมูลต้นฉบับ

VGA (Video Graphics Array)

ตัวปรับต่อภาพ ใช้กับเครื่องพีซีและสามารถแสดงภาพกราฟิกเป็นสี 256 สีด้วยความคงชัด 640 คูณ 480 จุดภาพ ส่วน Super VGA เป็นตัวปรับต่อภาพที่สามารถแสดงกราฟิกเป็นสี 256 สีด้วยความคมชัด 1024 คูณ 768 จุดภาพ

Virtual Memory

หน่วยความจำเสมือน หน่วยความจำบนจานแม่เหล็ก ที่ทำงานในลักษณะ ท่ำให้เรารู้วึกเหมือนกับว่า คอมพิวเตอร์มีหน่วยความจำหลัก ใหญ่กว่าที่มีตริง วิธีการทำงานก็คือ เมื่อคอมพิวเตอร์ ต้องการใช้คำสั่ง และข้อมูลที่ไม่อยู่ใน หน่วยความจำหลัก คอมพิวเตอร์จะนำคำสั่ง และข้อมูลนั้น จากจานแม่เหล็ก มาสลับกับคำสั่ง และข้อมูลในหน่วยความจำหลัก กลับไปกลับมา อยู่เช่นนั้นจนเสร็จงาน การใช้หน่วยความจำเสมือนนั้น ทำให้การดำเนินการของ คอมพิวเตอร์ช้าลงแต่ก็ช่วยให้เราสามารถใช้งานโปรแกรมขนาดใหญ่ได้

Virus

ไวรัส โปรแกรมที่ได้รับการออกแบบมา เพื่อก่อกวนระบบคอมพิวเตอร์ ของคนอื่น ไวรัสเข้าสู่คอมพิวเตอร์ของเราได้ ด้วยการติดจาก แผ่นบันทึกที่มีไวรัสนี้อยู่ เมื่อไวรัสเข้าไปในเครื่อง ของเราแล้วก็จะเข้าไปในฮาร์ดดิสก์ และดำเนินการแก้ไข เปลี่ยนแปลง แฟ้มต่างๆ ต่อมาเมื่อเรานำแผ่นบันทึกมาใช้กับ คอมพิวเตอร์เครื่องนี้ ไวรัสก็จะก๊อบปี้ตัวเอง ลงไปบนแผ่นบันทึก โดยที่เราไม่รู้ตัวทำให้ไวรัส แพร่กระจายจากเครื่องหนึ่ง ไปยังเครื่องอื่นๆ ได้อย่างรวดเร็ว ไวรัสบางตัวยังอาจ แพร่กระจายไปสู่คอมพิวเตอร์ เครื่องอื่นผ่านทางระบบข่ายงานได้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  W

Window

วินโดว์, หน้าต่าง ส่วนของจอภาพ ที่กำหนดให้ เป็นรูปสี่เหลี่ยมผืนผ้า สำหรับใช้แสดงโปรแกรม หรือเอกสารใดๆ ภาวะแวดล้อมแบบวินโดว์ อย่างเช่น Microsoft Windows ช่วยให้เรา สามารถเปิดวินโดว์ ได้หลายวินโดว์พร้อมกัน และอาจสั่งให้โปรแกรมในแต่ละวินโดว์ ทำงานพร้อมกันได้ด้วย

Workstation

สถานีงาน ไมโครคอมพิวเตอร์ ที่เชื่อมต่อกับคอมพิวเตอร์ แม่ข่ายของระบบเครือข่าย คอมพิวเตอร์ ถ้าหากเขียนว่า engineering workstation จะหมายถึงไมโครคอมพิวเตอร์ที่มีสมรรถนะสูง ใช้จอภาพขนาดใหญ่ มีความคมชัดสูง มีหน่วยความจำขนาดใหญ่ มีอุปกรณ์รอบข้างพร้อม สามารถช่วยงานคำนวณ และงานออกแบบด้านวิศวกรรมได้ดี เช่นเครื่อง Sun ของบริษัท Sun Microsystems หรือเครื่อง IBM RISC/6000 บางรุ่น อย่างไรก็ตาม บางครั้งก็อาจเรียกไม่โครคอมพิวเตอร์ สมรรถนะสูงเหล่านี้ว่า workstation เฉยๆก็ได้

Write-Protect

ป้องกันการบันทึก ป้องกันไม่ให้คอมพิวเตอร์ บันทึกขอมูลลงในแผ่นบันทึก เช่น ถ้าใช้แผ่นบันทึกขนาด 5.25 นิ้วก็อาจใช้ แผ่นเทปกาว ปิดตรงช่องเปิดที่ขอบของ แผ่นบันทึกหรือถ้าใช้แผ่นบันทึกขนาด 3.5 นิ้ว ก็ให้เลื่อนปุ่มที่อยู่ ขอบทางด้านล่างของแผ่นบันทึก ให้เปิดเป็นช่อง เมื่อทำเช่นนี้แล้ว คอมพิวเตอร์ จะไม่สามารถก๊อบปี้แฟ้มอื่นใด มาบันทึกลงในแผ่นบักทึกนี้ได้ และโปรแกรมต่างๆ ก็ไม่อาจสั่งให้คอมพิวเตอร์ ส่งผลลัพธ์มาบันทึก ลงในแผ่นเหล่านี้ได้เช่นกัน

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  X

Keyword "X" ไม่มีคำศัพท์ บรรจุในเวลานี้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  Y

Keyword "Y" ไม่มีคำศัพท์ บรรจุในเวลานี้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

หมวด  Z

Keyword "Z" ไม่มีคำศัพท์ บรรจุในเวลานี้

Previous  I  Home  I  Next


Set Topic Title...

มีที่เดียวในปทานุกรมเท่านั้นที่คำว่า "success" มาก่อนคำว่า "work"

+ + + + + + +

แหล่งข้อมูล

พจนานุกรมคอมพิวเตอร์ สำหรับเยาวชน  :  โดย ดร.ครรชิต  มาลัยวงศ์

Home


Set Topic Title...

NETRONIX SAMARITAN 1.51

Registration Information

What do I get when I buy a full version copy of Samaritan?

•	No more "Made with a Demo version" notices in your help file

•	Full control over Samaritan's features

•	Free technical support

•	Full access to our HML (Help Markup Language) library

•	Free updates for the 1.x series

•	Special discounts for future series

•	First look at new Netronix products

There are many different ways you can buy Samaritan:

•	By Credit Card (Online, Phone or Fax)

or

•	By Check (Cashiers, US Postal MO)

To get more information on how to buy your copy of Samaritan, click on the following link:

http://www.netronix.ca/goto/default.asp?target=registration

____________________________________________________